钦定古今图书集成/理学汇编/文学典/第190卷 > 锺嵘诗品 > 《魏白马王彪魏文学徐干》
## 钦定古今图书集成/理学汇编/文学典/第190卷 > 锺嵘诗品 > 《魏白马王彪魏文学徐干》

《白马与陈思答赠》，伟长与公干往复，虽曰“以莛扣钟”，
亦能闲雅矣。

魏仓曹属阮瑀？晋顿丘太守欧阳建？晋文学应璩？晋中书令嵇含？晋河南太守阮偘？晋侍中嵇绍？晋黄门枣据。

元瑜、《坚石七君诗》，并平典不失古体，大检似，而二嵇
微优矣。

《晋中书张载》《晋司隶傅元》《晋太仆傅元》《晋侍中缪袭》《晋散骑常侍夏侯湛》。

《孟阳》诗乃“远惭厥弟，而近超两傅”，长虞父子，繁富可
嘉。孝冲虽曰后进，见重安仁。熙伯《挽歌》，唯以造哀尔。

《晋骠骑王济》·《晋征南将军杜预》？《晋廷尉孙绰》·《晋征士许询》

永嘉以来，清虚在俗，王武子辈诗，贵道家之言。爰洎
江表，元风尚备。真长、仲祖、桓、庾诸公犹相袭，世称“孙、
许”，弥善恬淡之词。

《晋征士戴逵》·《晋东阳太守殷仲文》。

晋宋之际，殆无诗乎？义熙中，以谢益寿、殷仲文为华
绮之冠，殷不竞矣。